Legal Document

Category: 155

Text:
59. ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ.Γ.34303/1783 της 15/22 Νοεμ. 1979 (ΦΕΚ Δ΄667) Περί αντικαταστάσεως κανονισμών λειτουργίας πεζοδρόμων περιοχών εμπορικού κέντρου και Πλάκας Αθηνών και εγκρίσεως εφαρμογής νέων τοιούτων. Σύμφωνα με: 1.Τις διατάξεις του Π.Δ. 910/1977 «περί Οργανισμού του Υπουργείου Δημοσίων Έργων». 2.Τις διατάξεις του Π.Δ. 323/1978 «περί συστάσεως Ειδικής Υπηρεσίας Δημοσίων Έργων μελέτης αναπλάσεως ελευθέρων Κοινοχρήστων χώρων αστικών περιοχών». 3.Τις διατάξεις του από 4.8.1978 Π.Δ/τος (ΦΕΚ 423/Δ/78) «περί εφαρμογής μελετών, αναπλάσεως ελευθέρων κοινοχρήστων χώρων οικισμών ή περιοχών αυτών και καθορισμού των υποχρεώσεων των παροδίων ιδιοκτητών» και ιδιαίτερα την παρ. 1 του άρθρ. 2 αυτού. 4.Την ΕΔ2/α/04/20/Φ.Θ.2.1.1/31.1.1979 απόφαση του Πρωθυπουργού και Υπουργού Δημοσίων Έργων (ΦΕΚ 106/Β/6.2.78) «περί αντικαταστάσεως της ΕΔ2/α/59/Φ.Θ.2.1.1/29.3.1978 αποφάσεως «περί μεταβιβάσεως αρμοδιοτήτων του Υπουργού Δημ. Έργων εις τον Υφυπουργόν του αυτού Υπουργείου». 5.Την μελέτη εφαρμογής κυκλοφοριακής μελέτης Εμπορικού Κέντρου και Πλάκας Αθηνών που εγκρίθηκε με την 24978/1224/31.8.79 απόφασή μας. 6.Την ανάγκη ρυθμίσεως θεμάτων λειτουργίας πεζοδρόμων κυκλοφορίας οχημάτων και πεζών, αποφασίζουμε: Εγκρίνουμε την αντικατάσταση των Κανονισμών λειτουργίας πεζοδρόμων Εμπορικού Κέντρου και περιοχής Πλάκας Αθηνών των οποίων η εφαρμογή ενεκρίθη με την υπ' αριθ. Γ 24978/1224/31.8.79 απόφασή μας (ΦΕΚ 467Δ/7.9.79) και την εφαρμογή των επισυναπτομένων από 14 Νοεμ. 1979 νέων κανονισμών. ΚΑΝΟΝΙΣΜΟΣ Λειτουργίας Πεζοδρόμων και Κυκλοφορίας   Πεζών και Οχημάτων στην Περιοχή Πλάκας 1.Περιοχή Ισχύος και Σκοπός του Κανονισμού: α)Ο παρών κανονισμός αναφέρεται στην περιοχή που περικλείεται από τις οδούς Διονυσίου Αρεοπαγίτου, Αμαλίας, Σιμωνίδου, Φιλελλήνων, Ναυάρχου Νικοδήμου, Βουλής, Μητροπόλεως, Πλατεία Μοναστηρακίου, Ερμού, Αγίων Ασωμάτων, Αδριανού, Ευρυσακίου, όρια αρχαιολογικού χώρου, Διοσκούρων, Θεωρίας, και από εκεί δια μέσου του αρχαίου περιπάτου προς τις οδούς Στράτωνος, Θρασύλλου έως την Διονυσίου Αρεοπαγίτου και θα αποκαλείται στο εξής «περιοχή Πλάκας», περιλαμβάνει δε τους κανόνες κυκλοφορίας πεζών και οχημάτων στην περιοχή. β)Ο παρών κανονισμός αποσκοπεί στην εξασφάλιση άνετων συνθηκών κυκλοφορίας για τους πεζούς και τα οχήματα, στην εξυπηρέτηση των αναγκών προσπελάσεως και τροφοδοσίας και στην προστασία του Ιστορικού πολεοδομικού και αρχιτεκτονικού χαρακτήρα της περιοχής. ΙΙ.Οδοί Κυκλοφορίας Αυτοκινήτων: α)Οι οδοί που προορίζονται για συνεχή κυκλοφορία αυτοκινήτων λειτουργούν υπό τις συνθήκες των αντιστοίχων οδών της πόλεως, η δε κίνηση σ’ αυτές ρυθμίζεται από τις υπάρχουσες πινακίδες σημάνσεως οδών, τις προβλεπόμενες από τον Κ.Ο.Κ. β)Στις οδούς κυκλοφορίας αυτοκινήτων της περιοχής Πλάκας ισχύει: -απαγόρευση σταθμεύσεως -ανώτατο όριο ταχύτητας 30 χιλμ/ώρα -απαγόρευση κινήσεως οχημάτων μικτού βάρους άνω των 7,5 τόννων, πλην των αυτοκινήτων μεταφοράς ετοίμου σκυροδέματος και των φορτηγών τροφοδοσίας ειδών παντοπωλείου. -απαγόρευση κινήσεως ρυμουλκουμένων οχημάτων -απαγόρευση κινήσεως τουριστικών λεωφορείων  -απαγόρευση κινήσεως μοτοσυκλετών και μοτοποδηλάτων, εφ’ όσον δεν διαθέτουν σιγαστήρα. γ)Στις οδούς αυτές η προτεραιότητα κινήσεως ανήκει, σε κάθε περίπτωση, στους πεζούς. ΙΙΙ.Οδοί Κυκλοφορίας Πεζών (Πεζόδρομοι): α)Οι οδοί που χαρακτηρίζονται ως πεζόδρομοι, προορίζονται για την αποκλειστική χρήση των πεζών. Σε κάθε είσοδο πεζοδρόμου ειδική πινακίδα αναγγέλλει την χρήση του δρόμου και προειδοποιεί για τον τρόπο λειτουργίας του. β)Στους πεζοδρόμους επιτρέπεται κατ’ εξαίρεση: Όλο το 24ωρο: Η κυκλοφορία των αυτοκινήτων παροχής α΄ βοηθειών, των αυτοκινήτων που μεταφέρουν ασθενείς, των απορριμματοφόρων του Δήμου, των αυτοκινήτων της αστυνομίας και της πυροσβεστικής υπηρεσίας και των οχημάτων των Οργανισμών Κοινής Ωφελείας για την αντιμετώπιση περιπτώσεων επειγούσης ανάγκης. Η κίνηση οχημάτων που εκτελούν μετακομίσεις οικοσκευών από ή προς την περιοχή, αυτοκινήτων μεταφοράς ετοίμου σκυροδέματος, τροφοδοσίας καυσίμων μικτού βάρους μέχρι πέντε τόνων και αποκομιδής προϊόντων κατεδαφίσεως και εκσκαφών καθώς και νεκροφόρου οχήματος. Όλο το 24ωρο με ειδική άδεια ισχύος ενός έτους: Η κίνηση επιβατικών αυτοκινήτων μεταφοράς αναπήρων και υπερηλίκων, εφ’ όσον φέρουν ειδική κάρτα. Η κίνηση αυτοκινήτων ιδιωτικής χρήσεως, που ανήκουν σε κατοίκους της Πλάκας, εφ’ όσον είναι εφοδιασμένα με ειδικό σήμα τοποθετημένο σε ορισμένο  σημείο  του  αυτοκινήτου,  για  να  σταθμεύ(Μετά τη σελ. 490,434) Σελ. 490,435 Τεύχος 726-Σελ. 87 - 91 Σχέδιο Πόλεως Αθηνών Πειραιώς 23.Ε.α.59 ουν σε ιδιόκτητο GARAGE ή σε χώρο που θα καθορίζεται, βάσει σχεδίου εγκεκριμένου αρμοδίως υπό της Γεν. Διευθύνσεως Οικισμού του Υπουργείου Δημ. Έργων. Η θέση σταθμεύσεως (μία ανά οικογένεια) θα αναγράφεται στο ειδικό σήμα. Κατά τις ώρες: Η κίνηση οχημάτων τροφοδοσίας καταστημάτων, κατοικιών κ.λπ. Στο σύνολο της περιοχής πλην των κατωτέρω ειδικώς αναφερομένων. 5.00-7.00, 9,30-11.30 και 14.30-17.00 Στην Πλατεία Δημοπρατηρίου: 5.00-13.30 και 19.30-21.30. Στους πεζοδρόμους Θησείου, Άστυγγος και στο τμήμα της Αγ. Φιλίππου μεταξύ ΄Αστυγγος και Ερμού και 9.30-14.00 και 19.30-21.30. Στους πεζοδρόμους Ηφαίστου, Νορμάνου και Αγ.Φιλίππου 7.00-9.30 και 19.30-21.30. γ)Η κίνηση στους πεζοδρόμους γίνεται με τους ακόλουθους όρους και περιορισμούς: -   η ταχύτητα κινήσεως των αυτοκινήτων δεν θα υπερβαίνει την ταχύτητα κινήσεως των πεζών οι οποίοι σε οποιαδήποτε περίπτωση έχουν προτεραιότητα -  απαγορεύεται η όπισθεν κίνηση των αυτοκινήτων, εκτός αν καθοδηγούνται από πεζό -  απαγορεύονται οι επί τόπου στροφές - απαγορεύεται η κίνηση οχημάτων μικτού βάρους άνω των 7,5 τόνων, εκτός των αυτοκινήτων μεταφοράς ετοίμου σκυροδέματος και των φορτηγών τροφοδοσίας ειδών παντοπωλείου -  ο χρόνος σταθμεύσεως για τροφοδοσία θα περιορίζεται στον απολύτως απαραίτητο -  η στάθμευση αυτοκινήτου τροφοδοσίας δεν θα παρεμποδίζει την τροφοδοσία άλλων παροδίων. - Αν αποδειχθεί ότι είναι ανάγκη για λόγους ασφαλείας, ανετώτερης κυκλοφορίας ή προστασίας των πεζών, η επιτρεπομένη κυκλοφορία των οχημάτων διανομής εμπορευμάτων μπορεί να απαγορευθεί σε ειδικές περιπτώσεις. -  Κάθε κάτοχος οχήματος υποχρεούται να αποζημιώσει το Δήμο βάσει προϋπολογισμού της τεχνικής του υπηρεσίας, θεωρημένου από το Δήμαρχο, για τις ζημίες που τυχόν θα προκληθούν από την κυκλοφορία και τη στάθμευση του οχήματός του μέσα στη ζώνη των πεζοδρόμων. IV.Ειδικοί Όροι για τις Περιπτώσεις Επισκευής ή Ανεγέρσεως Οικοδομών: α)Σε κάθε περίπτωση που για την κατεδάφιση, επισκευή ή ανέγερση οικοδομών απαιτείται οικοδομική άδεια, οι αιτούντες οφείλουν να προσκομίσουν στην αρμόδια πολεοδομική αρχή βεβαίωση του Δήμου Αθηναίων για την κατάθεση εγγυητικής  Σελ. 490,436 Τεύχος 726-Σελ. 88 επιστολής. Το ύψος της εγγυητικής επιστολής καθορίζεται από τον Δήμο για κάθε περίπτωση, ανάλογα με τη φύση των εργασιών που θα εκτελεσθούν ώστε να χρησιμεύσει, σε περίπτωση φθορών, για την επαναφορά και αποκατάσταση του οδοστρώματος και του εξοπλισμού της οδού στην προηγούμενη κατάσταση από τον Δήμο, εφ’ όσον ο ενδιαφερόμενος δεν προβεί στην εκτέλεση των εργασιών αυτών, μετά από σχετική πρόσκληση και μέσα σε τακτή προθεσμία. β)Προκειμένης της ανεγέρσεως νέας οικοδομής, η κατεδάφιση του υπάρχοντος κτίσματος και η εκσκαφή του οικοπέδου επιτρέπεται να γίνεται με μηχανικά μέσα, κατά τις ώρες 7.30 έως 14.30. Απαγορεύεται, σε κάθε περίπτωση, η κίνηση ερπυστριοφόρου μηχανήματος σε όλες τις οδούς της περιοχής Πλάκας. Ο ιδιοκτήτης του ακινήτου στο οποίο γίνονται οι ανωτέρω εργασίες, μεριμνά καθημερινά, μετά το πέρας των εργασιών, για τον καθαρισμό και την απομάκρυνση κάθε υλικού που έχει μείνει στην επιφάνεια της οδού, (χώματα, λάσπες, μπάζα, υπολείμματα σκυροδέματος κ.λπ.). γ)Κατά την κατεδάφιση, ανέγερση ή επισκευή οικοδομής, θα περιφράσσεται υποχρεωτικά ο προ αυτής χώρος σε απόσταση το πολύ 1.50 μ. από την οικοδομική γραμμή και σε ύψος τουλάχιστον 2.50 μ. από την στάθμη της οδού, με αδιαπέραστο από τις σκόνες υλικό. Το είδος του υλικού αυτού μπορεί να καθορίζεται από τον Δήμο. Απαγορεύεται η απόρριψη κάθε είδους υλικών έξω από το περίφραγμα αυτό. δ)Όταν οι εργασίες ανεγέρσεως νέας οικοδομής φθάσουν στο στάδιο περαιώσεως του φέροντος οργανισμού του ισογείου και της πλακός της οροφής τους, τότε το περίφραγμα θα αφαιρείται και αφού αποκατασταθεί πλήρως το οδόστρωμα από τυχόν φθορές, θα τοποθετείται ικρίωμα, έτσι ώστε να είναι δυνατή η χρησιμοποίηση από το κοινό όλου του πλάτους της οδού, μέχρι την οικοδομική γραμμή. Το ικρίωμα αυτό θα επενδύεται από ύψους τουλάχιστον 2.50 μ. με το ανωτέρω υλικό ώστε κατά την διάρκεια των εργασιών να μη ρυπαίνεται το οδόστρωμα. - 92 23.Ε.α.59 Σχέδιο Πόλεως Αθηνών Πειραιώς ε)Σε περίπτωση οποιασδήποτε εργασίας ανασκαφής του οδοστρώματος, για την σύνθεση κτιρίων με τα δίκτυα των Οργανισμών Κοινής Ωφελείας, η αποκατάσταση του οδοστρώματος στην αρχική του μορφή, με τα αυτά υλικά και την αυτή επιμέλεια, είναι υποχρεωτική και βαρύνει εξ ολοκλήρου τον ιδιοκτήτη του ακινήτου. V.Διατήρηση της Μορφής των Δρόμων της Περιοχής Πλάκας: α)Απαγορεύεται η αφισσοκόλληση στις όψεις των κτιρίων όλων των οδών της περιοχής Πλάκας καθώς και επί των στοιχείων οδικού εξοπλισμού των πεζοδρόμων. β)Απαγορεύεται η οργάνωση εκδηλώσεων που θα μετέβαλλαν κατά μόνιμο τρόπο την αρχιτεκτονική της περιοχής Πλάκας ή που θα ερύπαιναν ή θα κατέστρεφαν τα οδοστρώματα και τον οδικό εν γένει εξοπλισμό των οδών Πλάκας. VI.Κυρώσεις: Οι παραβάτες του παρόντος κανονισμού τιμωρούνται, για μεν τις παραβάσεις που αφορούν θέματα κινήσεως και σταθμεύσεως, σύμφωνα με τις διατάξεις του Κ.Ο.Κ., για δε τις παραβάσεις που αφορούν θέματα επισκευής, κατεδαφίσεως ή ανεγέρσεως οικοδομών, σύμφωνα με τις διατάξεις του Γ.Ο.Κ. VII.Ισχύς του Κανονισμού: Ο παρών κανονισμός ισχύει από της επομένης της δημοσιεύσεως της αποφάσεως εγκρίσεως της εφαρμογής του στην Εφημερίδα της Κυβερνήσεως. (υπογραφή) ΚΑΝΟΝΙΣΜΟΣ Λειτουργίας πεζοδρόμων Περιοχής Εμπορικού Κέντρου Αθηνών Ι.Περιοχή Ισχύος και Σκοπός του Κανονισμού: α)Ο παρών κανονισμός αναφέρεται στην περιοχή που περικλείεται από τις οδούς Φιλελλήνων, Ναυάρχου Νικοδήμου, Βουλής, Μητροπόλεως, Πλατεία Μοναστηρακίου, Ερμού, Καραϊσκάκη, Αγ. Δημητρίου Ευριπίδου, Δραγατσανίου, Σταδίου, Πλ. Συντάγματος και Φιλελλήνων. β)Ο παρών κανονισμός αποσκοπεί στην εξασφάλιση άνετων συνθηκών κυκλοφορίας για τους πεζούς και στην εξυπηρέτηση των αναγκών προσπελάσεως και τροφοδοσίας στους πεζοδρόμους της περιοχής. γ)Ο παρών κανονισμός αποτελεί ενιαίο  σύνολο και συνδέεται αναπόσπαστα με το εγκεκριμένο σχέδιο, στο οποίο σημειώνονται οι οδοί που προορίζονται για την κίνηση των αυτοκινήτων και οι οδοί που προορίζονται για την κίνηση των πεζών. ΙΙ.Οδοί Κυκλοφορίας Πεζών (Πεζόδρομοι):  α)Οι οδοί που χαρακτηρίζονται ως πεζόδρομοι, προορίζονται για την αποκλειστική χρήση των πεζών. Σε κάθε είσοδο πεζοδρόμου ειδική πινακίδα αναγγέλλει την χρήση του δρόμου και προειδοποιεί για τον τρόπο λειτουργίας του. β)Στους πεζοδρόμους επιτρέπεται κατ’ εξαίρεση: Όλο το 24ωρο: Η κυκλοφορία των αυτοκινήτων παροχής α΄ βοηθειών, των αυτοκινήτων που μεταφέρουν ασθενείς, των απορριμματοφόρων του Δήμου, των αυτοκινήτων της αστυνομίας και της Πυροσβεστικής υπηρεσίας και των οχημάτων των Οργανισμών Κοινής Ωφελείας για την αντιμετώπιση περιπτώσεων επειγούσης ανάγκης. Η κίνηση οχημάτων που εκτελούν μετακομίσεις οικοσκευών από ή προς την περιοχή, αυτοκινήτων μεταφοράς ετοίμου σκυροδέματος, αποκομιδής προϊόντων εκσκαφής ή κατεδαφίσεως καθώς και νεκροφόρου οχήματος. Όλο το 24ωρο με ειδική άδεια ισχύος ενός έτους: Η κίνηση επιβατικών αυτοκινήτων μεταφοράς αναπήρων και υπερηλίκων. Κατά τις ώρες: 5.00-7.00, 9.30-11.30 και 14.30-17.00. Η κίνηση οχημάτων τροφοδοσίας καταστημάτων, κατοικιών κ.λπ. γ)Η κίνηση στους πεζοδρόμους γίνεται με τους ακολούθους όρους και περιορισμούς: Η ταχύτητα κινήσεως των αυτοκινήτων δεν θα υπερβαίνει την ταχύτητα κινήσεως των πεζών, οι οποίοι σε οποιαδήποτε περίπτωση έχουν προτεραιότητα. Απαγορεύεται η όπισθεν κίνηση των αυτοκινήτων, εκτός αν καθοδηγούνται από πεζό. Απαγορεύονται οι επί τόπου στροφές. Απαγορεύεται η κίνηση οχημάτων μικτού βάρους άνω των 7,5 τόνων, εκτός των αυτοκινήτων μεταφοράς ετοίμου σκυροδέματος και των φορτηγών τροφοδοσίας ειδών παντοπωλείου. Ο χρόνος σταθμεύσεως για τροφοδοσία θα περιορίζεται στον απολύτως απαραίτητο. Η στάθμευση αυτοκινήτου τροφοδοσίας δεν θα παρεμποδίζει την τροφοδοσία άλλων παροδίων. Αν αποδειχθεί ότι είναι ανάγκη για λόγους ασφαλείας, ανετώτερης κυκλοφορίας ή προστασίας των πεζών, η επιτρεπομένη κυκλοφορία των οχημάτων διανομής εμπορευμάτων μπορεί να απαγορευθεί σε ειδικές περιπτώσεις. Κάθε κάτοχος οχήματος υποχρεούται να αποζημιώσει το Δήμο βάσει προϋπολογισμού της τεχνικής του υπηρεσίες, θεωρημένου από το Δήμαρχο, για τις ζημιές που τυχόν θα προκληθούν από την κυκλοφορία και την στάθμευση του οχήματός του μέσα στη ζώνη των πεζοδρόμων. ΙΙΙ.Ειδικοί Όροι για τις Περιπτώσεις Επισκευής ή Ανεγέρσεως Οικοδομών: α)Σε κάθε περίπτωση που για την κατεδάφιση, επισκευή ή ανέγερση οικοδομών απαιτείται οικοδομική άδεια, οι αιτούντες οφείλουν να προσκομίσουν στην αρμόδια πολεοδομική αρχή βεβαίωση του Δήμου Αθηναίων για την κατάθεση εγγυητικής επιστολής. Το ύψος της εγγυητικής επιστολής καθορίζεται από το Δήμο για κάθε περίπτωση, ανάλογα  με  τη  φύση  των   εργασιών   που   θα   εκτελε(Μετά τη σελ. 490,436) Σελ. 490,437 Τεύχος 726-Σελ. 89 - 93 Σχέδιο Πόλεως Αθηνών Πειραιώς 23.Ε.α.59 σθούν ώστε να χρησιμεύσει, σε περίπτωση φθορών, για την επαναφορά και αποκατάσταση του οδοστρώματος και του εξοπλισμού της οδού στην προηγούμενη κατάσταση από τον Δήμο, εφ’ όσον ο ενδιαφερόμενος δεν προβεί στην εκτέλεση των εργασιών αυτών, μετά από σχετική πρόσκληση και μέσα σε τακτή προθεσμία. β)Προκειμένης της ανεγέρσεως νέας οικοδομής, η κατεδάφιση του υπάρχοντος κτίσματος και η εκσκαφή του οικοπέδου επιτρέπεται να γίνεται με μηχανικά μέσα, καθ’ όλο το 24ωρο εφ’ όσον δεν απαγορεύεται από άλλη διάταξη. Απαγορεύεται, σε κάθε περίπτωση, η κίνηση ερπυστριοφόρου μηχανήματος. Ο ιδιοκτήτης του ακινήτου στο οποίο γίνονται οι ανωτέρω εργασίες, μεριμνά καθημερινά, μετά το πέρας των εργασιών, για τον καθαρισμό και την απομάκρυνση κάθε υλικού που έχει μείνει στην επιφάνεια της οδού, (χώματα, λάσπες, μπάζα, υπολείμματα σκυροδέματος κ.λπ.). γ)Κατά την κατεδάφιση, ανέγερση ή επισκευή οικοδομής, θα περιφράσσεται υποχρεωτικά ο προ αυτής χώρος σε απόσταση το πολύ 1.50 μ. από την οικοδομική γραμμή και σε ύψος τουλάχιστον 2.50 μ. από την στάθμη της οδού, με αδιαπέραστο από τις σκόνες υλικό. Το είδος του υλικού αυτού μπορεί να καθορίζεται από τον Δήμο. Απαγορεύεται η απόρριψη κάθε είδους υλικών έξω από το περίφραγμα αυτό. δ)Όταν οι εργασίες ανεγέρσεως νέας οικοδομής φθάσουν στο στάδιο περαιώσεως του φέροντος οργανισμού του ισογείου και της πλακός της οροφής του, τότε το περίφραγμα θα αφαιρείται και αφού αποκατασταθεί πλήρως το οδόστρωμα από τυχόν φθορές, θα τοποθετείται ικρίωμα, έτσι ώστε να είναι δυνατή η χρησιμοποίηση από το κοινό όλου του πλάτους της οδού, μέχρι την οικοδομική γραμμή. Το ικρίωμα αυτό θα επενδύεται από ύψους τουλάχιστον 2.50 μ. με το ανωτέρω υλικό, ώστε κατά την διάρκεια των εργασιών να μη ρυπαίνεται το οδόστρωμα. ε)Σε περίπτωση οποιασδήποτε εργασίας ανασκαφής του οδοστρώματος, για την σύνθεση κτιρίων με τα δίκτυα των Οργανισμών Κοινής Ωφελείας, η αποκατάσταση του οδοστρώματος στην αρχική του μορφή, με τα αυτά υλικά και την αυτή επιμέλεια, είναι υποχρεωτική και βαρύνει εξ ολοκλήρου τον ιδιοκτήτη του ακινήτου. VI.Διατήρηση της μορφής των πεζοδρόμων: Απαγορεύεται η αφισσοκόληση στις όψεις των παροδίων κτιρίων και στα στοιχεία διακοσμήσεως των πεζοδρόμων. Σελ. 490,438 Τεύχος 726-Σελ. 90 Απαγορεύονται κάθε είδους εκδηλώσεις που θα μετέβαλλαν κατά μόνιμο τρόπο την αρχιτεκτονική ή που θα ερύπαιναν ή θα κατέστρεφαν το πλακόστρωτο και τον εξοπλισμό εν γένει των πεζοδρόμων. V.Κυρώσεις: Οι παραβάτες του παρόντος κανονισμού τιμωρούνται, για μεν τις παραβάσεις που αφορούν θέματα κινήσεως και σταθμεύσεως, σύμφωνα με τις διατάξεις του Κ.Ο.Κ., για δε τις παραβάσεις που αφορούν θέματα επισκευής, κατεδαφίσεως ή ανεγέρσεως οικοδομών, σύμφωνα με τις διατάξεις του Γ.Ο.Κ. VΙ.Ισχύς του Κανονισμού: Ο παρών κανονισμός ισχύει από της επομένης της δημοσιεύσεως της αποφάσεως εγκρίσεως της εφαρμογής του στην Εφημερίδα της Κυβερνήσεως (υπογραφή) - 94 23.Ε.α.59 Σχέδιο Πόλεως Αθηνών Πειραιώς